Tanskalainen Louisa Vesterager Jespersen, 24, ja norjalainen Maren Ueland, 28, murhattiin brutaalisti lomamatkalla.

Täältä Marokossa murhatut turistinaiset löydettiin. Tanskalainen Louisa Vesterager Jespersen, 24, ja norjalainen Maren Ueland, 28, murhattiin lomamatkallaan Marokossa. Tanskalais- ja norjalaisnaisen ruumiit löydettiin maanantaina syrjäisestä paikasta Atlasvuorilta lähellä Imliliä. Caters

Tanskan tiedustelupalvelu ilmoitti torstaina, että Marokossa murhattujen turistinaisten murhavideo on aito. Videopätkä surmasta alkoi levitä keskiviikkona internetissä ja sosiaalisessa mediassa.

– PET (tiedustelupalvelu) vahvistaa, että internetissä leviävä video näyttää toisen Marokossa surmatun naisen murhan, tanskalaisviranomaiset sanoivat lausunnossaan uutistoimisto AFP:n mukaan.

Tanskalaisen Louisa Vesterager Jespersenin, 24, ja norjalaisen Maren Uelandin, 28, murhista epäillyillä uskotaan olevan yhteyksiä ääri-islamisteihin.

Naisten ruumiit löytyivät läheltä Imlilin kylää, noin 70 kilometriä Marrakeshista etelään. ZUMAWIRE / MVPHOTOS

Kaulat viillettiin auki

Marokon poliisi on pidättänyt kolme uutta epäiltyä naisten surmiin liittyen, maan viranomaiset ilmoittivat torstaina. Jo aiemmin poliisi oli ottanut kiinni yhden epäillyn Marrakeshissa ja sanoi etsivänsä kolmea muuta.

Marokon syyttäjänvirasto on kertonut, että vangittu mies on militanttiryhmän jäsen.

Tanskalais- ja norjalaisnaisen ruumiit löydettiin maanantaina syrjäisestä paikasta Atlasvuorilta lähellä Imliliä. Naiset olivat joululomalla retkeilemässä ja vaeltamassa alueella, ja he olivat matkalla Toubkalille, Pohjois-Afrikan korkeimmalle huipulle.

Naisten murhat voivat olla terroristinen teko. Siihen viittaisivat muun muassa murhien tekotapa, eli kaulojen viiltäminen, sekä epäiltyjen taustat.

Norjalainen VG-lehti on julkaissut tänään kuvia kiinniotetusta kolmesta miehestä. Tanskalainen Ekstra Bladet ja muut tanskalais- ja norjalaismediat ovat julkaisseet myös murhattujen naisten valokuvat.